healing – Himmelogjord.nu
Obs. Jeg tilbyder i øjeblikket kun fjernhealing og ikke healing på klinikken.
Hvad er en healingsbehandling?
Healing betyder at "hele". Der er mange måder at lave healingsbehandling på. Jeg bruger healingsmetoden, som Japaneren Dr. Mikao Usui genfandt i slutningen af 1800 tallet. Han udviklede et system, som han kaldte Reiki, som er et japansk ord, der betyder universel livsenergi. Reiki er en uendelig, kærlig og kraftfuld energi fra universet. Under en healingsbehandling lægger healeren sine hænder på klienten, og kanaliserer en udefrakommende energi, der kommer ned gennem healeren og ud af healerens hænder til klienten. Healeren bruger ikke af sin egen energi, og bliver under en healing faktisk også selv fyldt op.
Hvad kan Reiki bruges til?
Som levende væsener er vi automatisk selvhealende, men sommetider er vi blokerede i krop og sind. Her kan du bruge Reiki til at åbne op, støtte og fremme din egen healingsproces. Reikienergien vil altid søge til de områder i dig, som har allermest brug for at komme i balance. De steder hvor krop eller sind er ude af balance, kan healingsenergien gå ind og hjælpe i gang og understøtte dine egne selvhelbredende kræfter. Reiki fylder din krop med liv, bevægelse og flow.
Hvordan foregår en Reiki healingsbehandling?
Du ligger behageligt på en briks med tæppe på. Jeg lægger blidt mine hænder på din krop, og du modtager energien. Efterfølgende kan du enten blive træt eller fuld af energi. Reiki er begyndt at arbejde i dig, så det er vigtigt,at du lytter efter, hvad din krop fortæller dig. Det er en god ide at slappe af, og ikke at lave store planer og aftaler på dagen efter en behandling.